অর্মত্য সেনকেও শুনানির নোটিস পাঠাল নির্বাচন কমিশন

ওয়েব ডেস্ক: নোবেল জয়ী অর্থনীতিবিদ অমর্ত্য সেনকে (Amartya Sen) এসআইআর শুনানির (Bengal SIR Hearing) নোটিশ পাঠানো হয়েছে। কমিশন সূত্রে খবর ৮৫ ঊর্ধ্ব বয়স থাকার কারণে তাঁর বাড়িতে সংশ্লিষ্ট ERO গিয়ে তথ্য যাচাই করবেন। দেব, লাবণী সরকারের মতো একাধিক অভিনেতা-অভিনেত্রীদের এসআইআর-এর শুনানিতে ডেকে পাঠানো হয়েছে। এছাড়াও ক্রিকেটার মহম্মদ শামিকে শুনানির নোটিস পাঠানো হয়েছে বলেও জানা গিয়েছিল। কমিশন সূত্রে জানা গিয়েছে, কাগজ দেখাতে হবে অর্মত্য সেনকেও।

নির্বাচন কমিশন (Election Commission) সূত্রে খবর, অমর্ত্য সেনের নামের ভুল ছিল। সেই কারণে লজিকাল ডিস্ক্রিপেন্সি দেখে নোটিস দেওয়া হয়েছে। কমিশন সূত্রে খবর, বিএলও অর্মত্যবাবুর বাড়িতে যাবেন। সেখানেই ওঁর এসআইআর-এর শুনানি হবে।অধ্যাপক সেন বিদেশে থাকায় তাঁর পরিবারের তরফে শুনানির নোটিশ গ্রহণ করেছেন বলে খবর। অর্মত্য সেনকে নোটিস পাঠানোর বিষয়টি নিয়ে ক্ষোভ উগরে দিয়েছেন অভিষেক।

আরও পড়ুন: বীরভূমের সভা থেকে ‘লক্ষ্মীর ভাণ্ডার’ নিয়ে বিরাট মন্তব্য অভিষেক

অভিষেকের কথায়,‘‘বীরভূমে আসতে আসতে শুনছিলাম এসআইআর-এ নোবেলজয়ী অমর্ত্য সেনকে হিয়ারিং-এর নোটিশ পাঠিয়েছে৷ যিনি দেশের নাম উজ্জ্বল করেছেন৷ যিনি নোবেল পেয়ে বিশ্বে সুনাম অর্জন করেছেন৷ তাঁকে এসআইআর-এর নোটিশ পাঠিয়েছে৷’’ অর্মত্য সেনকে এসআইআর-এর নোটিস পাঠানো নিয়ে প্রতিক্রিয়া দিয়েছেন বিরোধী দলনেতা শুভেন্দু অধিকারী। তিনি বলেন, “বানানে ভুল থাকতে পারে। নির্বাচন কমিশন নিশ্চই দেখবেন বিষয়টি।